Un bărbat de 42 de ani, condamnat la doi ani şi 11 luni de închisoare în Italia pentru jaf, a fost prins pe aeroportul din Craiova, potrivit news.ro
”În colaborare cu Poliţia de Frontieră, în incinta Aeroportului Internaţional din municipiul Craiova a fost prins un bărbat, de 42 de ani, din municipiul Drobeta-Turnu Severin, urmărit la nivel naţional. Faţă de acesta, autorităţile judiciare din Italia au emis un mandat european de arestare în vederea extrădării, având de executat o pedeapsă de doi ani şi 11 luni de închisoare pentru comitetea pe teritoriul acestui stat a infracţiunii de jaf”, a transmis, marţi, IPJ Dolj.
Bărbatul a fost prezentat Parchetului de pe lângă Curtea de Apel Craiova care a emis o ordonanţă de reţinere, pentru 24 de ore, fiind introdus în Centrul de Reţinere şi Arestare Preventivă din cadrul Inspectoratului de Poliţie Judeţean Dolj.
El urmează să fie prezentat Curţii de Apel Craiova pentru confirmarea mandatului de arestare.